Elizabeth Cabot Agassiz

Elizabeth Cabot Agassiz, jatorriz Elizabeth Cabot Cary (Boston, Massachusetts,1822ko abenduaren 5a - Arlington Heights, Massachusetts,1907ko ekainaren 27a) hezitzaile eta naturalista estatubatuarra  izan zen. Cambridgeko Radcliffe Collegeko (Massachusetts) lehen presidentea izan zen.

 Biografia 
Elizabeth bost alaba eta zazpi semeko familia batean bigarrena zen. "Lizzie" deitzen zuten hurbileko lagunek eta  familiak. Osasun delikatuagatik, etxean hezi zen eta 1850ean Louis Agassizekin ezkondu zen.Paton, Lucy Allen. Elizabeth Cabot Agassiz; a biography. Boston, Houghton Mifflin Company, 1919. Bere senarraren espedizioetako batzuk antolatzen eta gidatzen lagundu zuen, eta elkarrekin hezkidetzako eskola bat sortu zuten, Anderson School of Natural History, Massachusettseko Buzzard´s badian kokatutako itsas laborategia.

Historia naturalari buruzko zenbait liburu argitaratu zituen, eta urte askoan ikerketak egin zituen horretarako. 1869an, American Philosophical Societyko lehen emakumeetako bat izan zen (Mary Fairfax Somerville eta Maria Mitchellekin). 

Senarra 1873an hil ondoren, Agassiz-ek Harvard Unibertsitateko fakultateak tutorizatutako emakumeentzako unibertsitate baten ideian interesatuta zegoen. Horrela emakumeei hezkuntza baliabideetarako sarbidea ireki zitzaien, une horretara arte gizonezkoentzat soilik gordeta.

1879an Cambridgen "Harvard Annex" irekitzen lagundu zuen eta bertako presidente izendatu zuten. 1894an, unibertsitatea Radcliffe College izendatu zuten Ann Radclifferen omenez, Harvardeko lehen bekaren sortzailea (1643), eta formalki Harvard Unibertsitatearekin afiliatuta zegoen. Agassiz unibertsitateko presidentea izan zen 1899 arte, bere eginkizun formalei uko egin zien arte.

 Ikerketa eta argitaratutako lanak 
Bere ikerketak argitaratutako liburuetan zehar azter daitezke. Bere argitalpenak, besteak beste, A First Lesson in Natural History (1859), eta Seaside Studies in Natural History (1865) dira, non Alexander Emanuel Agassiz bere semeordeak lagundu zion.

Gainera, A Journal in Brazil (1867) idatzi zuen eta The Biography of Louis Agassiz senarraren biografia idazten lagundu zuen, 1885ean. Era berean, bere biografia bere alaba Emma F. Caryk eta Lucy Allen Patonek idatzi zuten, eta 1917ko udaberrian argitaratu zen, Radcliffe Collegeko Kontzejua bertan zela.

Agassiz 1907ko ekainaren 27an hil zen Arlingtonen, Massachusettsen, garuneko odoljario batek jota. Auburn mendian lurperatuta dago bere senarrarekin. Monumentua Aar glaziarren morrenetik hautatutako harri bat da, garai batean Agassiz bizi zen lekutik gertu hartutakoa.
 Erreferentziak 

 Kanpo estekak 

 Sarrera Encyclopedia Britannican
 Elizabeth Cabot Agassizi buruzko lanak
 Elizabeth Cabot Agassizen hilobia
 Paperak, 1884-1959 Radcliffe Institute, Harvard University.


Kategoria:Ameriketako Estatu Batuetako irakasleak
Kategoria:Ameriketako Estatu Batuetako pedagogoak
Kategoria:Ameriketako Estatu Batuetako idazleak
Kategoria:Hezitzaileak
Kategoria:Emakume irakasleak
Kategoria:Naturalistak
Kategoria:XIX. mendeko emakume idazleak
Kategoria:Ingelesezko idazleak
Kategoria:Emakume zientzialariak
Kategoria:Emakume filosofoak